
MAŽEIKIŲ RAJONO SAVIVALDYBĖS TARYBA 


SPRENDIMAS
DĖL MAŽEIKIŲ RAJONO SAVIVALDYBĖS IKIMOKYKLINIO, BENDROJO UGDYMO MOKYKLOMS PRISKIRTŲ APTARNAVIMO TERITORIJŲ NUSTATYMO

2025 m. spalio 23 d. Nr. T1-409
Mažeikiai


Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos švietimo įstatymo 29 straipsnio 2 ir 6 dalimis, Priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą kriterijų sąrašo, patvirtinto Lietuvos Respublikos švietimo, mokslo ir sporto ministro 2024 m. sausio 24 d. įsakymu Nr. V-78 „Dėl Priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą kriterijų sąrašo patvirtinimo“, ir Mažeikių rajono savivaldybės tarybos 2023 m. gegužės 5 d. sprendimu Nr. T1-134 „Dėl Mažeikių rajono švietimo įstaigų tinklo pertvarkos plano 2022–2026 metams patikslinimo“, Mažeikių rajono savivaldybės taryba  n u s p r e n d ž i a:
1. Nustatyti Mažeikių rajono savivaldybės bendrojo ugdymo mokykloms priskirtas aptarnavimo teritorijas (1 priedas).
2. Nustatyti Mažeikų rajono savivaldybės ikimokyklinio ugdymo mokykloms priskirtas aptarnavimo teritorijas (2 priedas).
3. Pripažinti netekusiu galios Mažeikių rajono savivaldybės tarybos 2021 m. spalio 29 d. sprendimą Nr. T1-294 „Dėl Mažeikių rajono savivaldybės ikimokyklinio, bendrojo ugdymo mokykloms priskirtų aptarnavimo teritorijų nustatymo“.
4. Nustatyti, kad šis sprendimas įsigalioja nuo 2026 m. sausio 1 d. 
Šis sprendimas gali būti skundžiamas Regionų apygardos administracinio teismo Šiaulių rūmams (Dvaro g. 80, LT-76298 Šiauliai) Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio sprendimo paskelbimo ar įteikimo suinteresuotai šaliai dienos.


Savivaldybės merė                                                                                                          Rūta Matulaitienė

